鲁涤平

缩略图
鲁涤平（1887年－1935年1月31号），字咏庵，一作咏安，号旡烦，湖南宁乡人，近代湖湘地区搭中国国民党有名个人物。

 生平 
早年参加军队，投身到谭延闿麾下，属于湘军（民国）系统，1920年代头几年，跟随谭延闿一道，算是孙中山派系人物。

1924年10月，鲁涤平个湖南讨贼军改组成建国湘军，鲁涤平担任建国湘军第二军军长。1925年，建国湘军改组成国民革命军，鲁涤平是国民革命军第二军副军长。

1926年7月国民党北伐当中，担任第二军军长代理兼右翼指挥官，1927年5月，升任军长。以及第四集团军第一军团总指挥，是李宗仁麾下。

之后，因为伊是湖南长沙府人，就畀任命为湖南省政府主席，并且主要负责调集湖南、江西个军队，对迭个辰光井冈山个红军进行围剿。

1928年，鲁涤平畀湖南军阀何健用反间计排挤，伊跑到南京，同蒋中正告状，讲是新桂系拿伊轰下台，个能，成为蒋中正对新桂系发动战争个借口（蒋桂战争），战争之后，虽然蒋中正胜利，但投靠蒋中正个何健坐稳湖南省主席位置。鲁涤平只好担任隔壁江西省主席。

之后，鲁涤平领导第一趟江西剿共战争，弗过最后还是输脱，个能，伊就畀撤销军权，回转去担当一点虚职（包括浙江省政府主席），1935年，鲁涤平畀要求去调查史量才案，嘸几日，就神秘死脱，死因也称为民国有名谜团之一。

 家庭 
鲁涤平个阿弟，是近代有名个教育家搭书法家鲁荡平。
Category:湖南人
Category:近代人物
Category:近代政治人物
Category:近代军事人物
Category:中国国民党